ועדת הפנים והגנת הסביבה, כנסת 25, פרוטוקול מספר 159, 2024-01-08 00:00

יעקב אשר: צוהריים טובים, אני פותח את ישיבת הוועדה

יעקב אשר:  על סדר היום הצעת צו הארכת תקופות ודחיית מועדים (הוראת שעה – חרבות ברזל) (תכנון ובנייה ומקרקעי ציבור) (הארכת התקופה הקובעת)(מס' 2), התשפ"ד-2024

יעקב אשר:  בפתיחת הישיבה, כמו שאנחנו נוהגים לפי נוכחות של מי שמגיע, אז אנחנו נשמע דברים מאמא של סמ"ר ישי פיטוסי, השם יקום דמו

יעקב אשר:  אנחנו כמו בכל דבר, אתם יודעים שמאז שפרצה המלחמה בכל תפילה שאנחנו מתפללים הוסיפו פרקי תהילים

יעקב אשר:  זה חלק אינטגרלי מהיום-יום, שבת וחג וביום יום

יעקב אשר:  אז אנחנו כמובן מאפשרים את זה

יעקב אשר:  רק אני אבקש לקצר, כי יש לנו ישיבה קצרה מאוד יחסית ויש ישיבה אחר כך

יעקב אשר:  אז אנחנו נשמע אותך, בבקשה

ענבל פיטוסי: תודה רבה, שלום לכולם

ענבל פיטוסי:  אני ענבל פיטוסי

ענבל פיטוסי:  אני אמא של סמל ראשון ישי פיטוסי

ענבל פיטוסי:  ישי נהרג ב-7 באוקטובר בנחל עוז

ענבל פיטוסי:  הוא היה חייל סדיר שהם היו כבר בנחל עוז כמה חודשים

יעקב אשר: הוא באותה שבת היה שם

ענבל פיטוסי: באותה שבת היה שם

ענבל פיטוסי:  איך שהתחילו האזעקות התצפיתניות כבר התחילו לזעוק לעזרה ואמרו שיש חדירה בגדרות שם, והם התחילו לצאת לכיוון בסיס נחל עוז

ענבל פיטוסי:  וכל הדרך הם מופתעים מכמויות של מחבלים שנכנסו והם הורגים ויורים ודורסים הרבה מאוד מחבלים

ענבל פיטוסי:  באיזה שהוא שלב אמרו להם דחוף דחוף להגיע לבסיס

ענבל פיטוסי:  הם הגיעו לבסיס והם רואים אש ותימרות עשן

ענבל פיטוסי:       תוך כדי זה כל הזמן הרג, כל הדרך הרג

ענבל פיטוסי:  הם היו על נמר

ענבל פיטוסי:  בתוך הנמר היו שבעה לוחמים ביחד איתם: ישי, יעד, דביר זכאי, שילה שהיה מ"פ, שמעון, רועי ברקת ודור יחיא

ענבל פיטוסי:  בעצם כולם נהרגו חוץ משמעון, שהוא בעצם סיפר לנו את הסיפור

ענבל פיטוסי:  כשהם הגיעו לתוך הבסיס הם פשוט הקיפו את כל הבסיס עם הנמר שלהם והרגו והמשיכו להרוג ולהרוג עוד ועוד חיילים

ענבל פיטוסי:  הקטלן הלך כבר בדרך

ענבל פיטוסי:  אי אפשר היה להמשיך לירות, אז הם רק דרסו

ענבל פיטוסי:  כשנודע להם שיש התבצרות של חיילים ותצפיתניות בחדר האוכל הם רצו להיכנס לכיוון חדר האוכל

ענבל פיטוסי:  הדרך היחידה הייתה רק בדרך, אז הם נאלצו לפרוק מהנמר ופשוט התחילו ללכת לכיוון הש"ג של הבסיס

ענבל פיטוסי:  שם ירו עליהם ארטילריה כבדה מאוד

ענבל פיטוסי:  והם בעצם מצאו מן מיגוניות קטנות כאלה, לא מיגוניות

יעקב אשר: בטונדות

ענבל פיטוסי: בטונדות קטנות כאלה

ענבל פיטוסי:  והם פשוט תפסו מחסה ונלחמו

יעקב אשר: זה פתוח לגמרי

ענבל פיטוסי: בדיוק

ענבל פיטוסי:  נלחמו בעוז ובגבורה, ממש מעטים מול רבים כל כך

ענבל פיטוסי:  לצערנו הרב הם נהרגו שם

ענבל פיטוסי:  היה שם צלף שפשוט ישב והוריד אותם אחד אחד, חוץ משמעון שניצל בנס גדול

ענבל פיטוסי:  החיילים האלה הרגו את החולייה שהייתה אמורה להיכנס לקיבוץ סעד ובכך קיבוץ סעד ניצל

ענבל פיטוסי:  גם הם מנעו הרבה מאוד חדירות של מחבלים לכיוון שאר הקיבוצים וגם קיבוץ נחל עוז

ענבל פיטוסי:  האסון היה צריך להיות הרבה יותר כבד אלמלא הם וחבריהם

ענבל פיטוסי:  כמובן שנלחמו בעוז ובגבורה

ענבל פיטוסי:       חשוב לי להגיד שאני מפונה מגוש קטיף, גדלתי שם משנת 1978

ענבל פיטוסי:  הבן שלי ישי נולד שם וגדל שם עד גיל 3 והוא נהרג לא רחוק משם

ענבל פיטוסי:  החתן שלי לוחם בעזה, אחי הוא מג"ד בצפון, סגן אלוף

ענבל פיטוסי:  וכולנו נלחמים בעוז ובגבורה

ענבל פיטוסי:  המלחמה הזאת אסור לה להיפסק בשום צורה שהיא, עד שלא נהפוך את הקרקע לפניי ולפנים ותהיה לנו שליטה מלאה על הקרקע הזאת

ענבל פיטוסי:  גם ברצועת עזה וגם בצפון וגם על שאר שטחי מדינת ישראל

ענבל פיטוסי:       חשוב לי להגיד שאם אנחנו כרגע לא נסיים את המלחמה הזאת עד הסוף, וירי ראשון של טיל זה אומר שהם כבר מתחילים להרים את הראש שם

ענבל פיטוסי:  לא מתחילים; הם מרימים את הראש שם

ענבל פיטוסי:  אז כל ירי של טיל פשוט כשהם מרימים את הראש זה לא טוב לנו

ענבל פיטוסי:  אנחנו לא רוצים להגיע שוב פעם בעוד שנה למצב של עוד פעם הרג של חיילים ואחרי שנה עוד פעם הרג של חיילים ועוד חיילים מתים ועוד חיילים מתים

יעקב אשר: ואזרחים

ענבל פיטוסי: בטח, גם אזרחים

ענבל פיטוסי:  ובסופו של דבר אנחנו לא נשיג את המטרה שלנו

ענבל פיטוסי:  לא בשביל זה באנו לכאן

ענבל פיטוסי:  באנו לכאן לחיות בביטחון

ענבל פיטוסי:  לא רק זה, גם החברים שלנו מהעוטף צריכים לחזור לבתים שלהם ולחיות בשלום ובשלווה ובנחת בלי פחד

ענבל פיטוסי:  כולנו אמורים לחיות בשלום ובשלווה ובלי פחד

ענבל פיטוסי:  אז אנחנו צריכים ממש לא לשים קץ לדבר הזה, לא כרגע

ענבל פיטוסי:  אנחנו צריכים לסיים ואז כשנסיים את המלחמה וכל השטח יהיה נקי, אז אנחנו נוכל להיות רגועים

ענבל פיטוסי:  אבל כרגע יש לנו הרבה עבודה לפנינו

ענבל פיטוסי:  אנחנו לא סתם הקרבנו את הבנים שלנו

ענבל פיטוסי:  ואני חושבת, אני מחזקת את ידיכם, בעזרת השם, שתבחרו נכון ותמשיכו לתמוך בלחימה, שתתבצע עד הסוף בעזרת השם

יעקב אשר: תודה רבה

יעקב אשר:  קודם כול, אנחנו באמת מצדיעים לך וגם באבל שלך, גם שאת מוקפת באמת צפון ודרום

יעקב אשר:  ואין ספק שלמדנו בדרך הקשה שחייבים לפתור בעיות עד תום ולא להשאיר אותן לחסדי ההיגיון הבריא, כי כנראה אנחנו נמצאים בשכונה שההיגיון הבריא הוא לא הקו המנחה בדיוק

יעקב אשר:  ולכן אנחנו באמת מחזקים אותך ותודה על הדברים

יעקב אשר:  אנחנו כמובן מחזקים גם את הממשלה ואת כוחות הביטחון בעבודה החשובה שלהם

יעקב אשר:  ואנחנו כמובן גם בד בבד ביחד עם זה לא שוכחים את החטופים שנמצאים שם לרגע אחד

יעקב אשר:  זה גם דבר שהוא, כמו שדיברת על החוסן הלאומי של לחיות בשקט במדינה, אז החוסן הלאומי גם שתושבי המדינה יחיו במדינה שלהם ולא יישבו בשבי

יעקב אשר:  תודה רבה לך

ענבל פיטוסי: תודה לכם

יעקב אשר: אנחנו נחזור לנושא שאליו התכנסנו

יעקב אשר:  הצעת צו הארכת תקופות

יעקב אשר:  זו כבר הארכה שנייה

יעקב אשר:  אוקיי, משרד האוצר, בבקשה

לילך שלום: בוקר טוב

לילך שלום:  לילך שלום, היועצת המשפטית מהרשות לאכיפה במקרקעין

לילך שלום:  אנחנו נבקש להציג את העמדה והנימוקים לבקשתנו להארכת התקופה הקרובה לפי החוק

לילך שלום:  אנחנו מתייחסים כרגע רק לבקשה שלנו, בעצם הרשות לאכיפה במקרקעין

יעקב אשר: אגב, כשאתם אומרים 'בקשה שלנו', זה דבר שאתם עושים תיאום בין משרדי קודם או?      

לילך שלום: אנחנו בתיאום עם משרד האוצר

לילך שלום:  ולפי החוק נדרשנו גם

יעקב אשר: לא, משרד האוצר זה לא תיאום, משרד האוצר זה הגוף המפעיל שלכם

לילך שלום: נכון

לילך שלום:  אבל רגע, אנחנו קיבלנו הסכמת שר הפנים, זה מה שקבוע בחוק

לילך שלום:  ואנחנו בעצם בקשר גם עם משטרת ישראל, כדי לקבל את הנתונים ולדעת מה לפנינו ואיך נראים הנימוקים שלנו לבקשה

לילך שלום:  מלבד זאת לא נערכתי מעבר

יעקב אשר: לא, אני אומר מבחינת משטרת ישראל, משרד לביטחון לאומי

יעקב אשר:  יש סנכרון בין הדברים?     

לילך שלום: אז אנחנו בקשר עם משטרת ישראל לצורך קבלת נתונים

לילך שלום:  העמדה שלנו לא מבוססת רק על הסיוע המשטרתי

לילך שלום:  אנחנו קיבלנו את עמדת המשטרה

יעקב אשר: אוקיי

יעקב אשר:  לא, שאלתי שאלה אינפורמטיבית

לילך שלום: אבל לא סנכרנו את זה, רק העברנו, החלפנו נתונים ועובדות בינינו

יעקב אשר: כן, אוקיי

לילך שלום: הנימוקים שעליהם אנחנו מבקשים את ההארכה הם מבוססים על שלושה נימוקים

יעקב אשר: קודם כל תני לנו את התאריך

יעקב אשר:  מתי זה מסתיים?      

תומר רוזנר: מה היה ומה אתם רוצים

יעקב אשר: מה יש עכשיו, מה אתם רוצים בעתיד הקרוב

לילך שלום: החוק אפשר לנו בעצם את התקופה הקובעת שבה לא נחשבת לצורך הצווים בין ה-7 באוקטובר ל-7 בינואר, כלומר אתמול

לילך שלום:  למעשה החוק הסתיים ואנחנו היום בבקשה להארכה נוספת

לילך שלום:  אני תכף אומר את המועדים שאנחנו מבקשים

לילך שלום:  הבקשה שהוגשה לכבוד הוועדה היא רחבה ואנחנו נבקש לצמצם אותה

לילך שלום:  אבל אם צריך אני כבר אומר מה השורה התחתונה

יעקב אשר: כן, כן

יעקב אשר:  היו שיחות ביניכם לבין הצוות שלנו

לילך שלום: בסדר

לילך שלום:  היו שיחות גם בינינו וגם בינינו לבין המשטרה

לילך שלום:  זו אחת הסיבות וגם נתונים נוספים שהתגלו מאז שהגשנו את הבקשה והתחלנו בניסוח הצו

לילך שלום:  זה היה לפני שלושה שבועות, כבר קרו דברים

לילך שלום:       אז באמת מה שאנחנו רוצים לבקש כרגע זה שכל הבקשה שלנו תתייחס עד ה-7 בפברואר ולא 7 במרץ

לילך שלום:  לגבי כל המחוזות

לילך שלום:  למעט מחוז מרכז

לילך שלום:  נבקש להחריג אותו מתוך הצו הזה

יעקב אשר: שעליו לא תהיה הארכה

לילך שלום: שלא תהיה עליו הארכה

לילך שלום:  וגם מחוז ירושלים

יעקב אשר: במילים אחרות, אתם במקום מה שביקשתם קודם חודשיים

לילך שלום: ביקשנו חודשיים על צפון ודרום

יעקב אשר: על צפון ודרום וחודש על כל הארץ

יעקב אשר:  כל הארץ, זאת אומרת מרכז וירושלים אתם מורידים מהעניין

יוסף עטאונה: את יכולה להגדיר מחוז מרכז?      

לילך שלום: זה לפי, רגע, אני אומר בדיוק איזה סעיף זה

יעקב אשר: מרכז זה כולל תל אביב אצלכם?      

לילך שלום: לא

לילך שלום:  אז בסדר, אם כך נחריג גם את תל אביב

יעקב אשר: תראי, אני לא רוצה להתחיל לריב עם אנשים בתל אביב וגבעתיים וזה

יעקב אשר:  אם אני מבין, בואי, בואי, אני אתן לך זכות אחר כך כמו שצריך

יעקב אשר:  אבל אני אומר, אם אני מבין אתכם נכון, בדרום ובצפון בגלל המלחמה, אתם תגידו את הנימוקים, כי אני זוכר אותם גם בישיבה הקודמת

יוסף עטאונה: לא בדיוק

יעקב אשר: רגע, רגע

יוסף עטאונה: לא, בוא נעשה את זה ברוח הכי טובה

יוסף עטאונה:  תאמין לי, זה דיון מאוד משמעותי

יעקב אשר: איזה רוח לא טובה, אבל תן לי להוציא רוח רגע

יעקב אשר:  אתה לא נותן לי להוציא רוח מהפה

יעקב אשר:  מה זה טובה לא טובה

יוסף עטאונה: לא, לא

יוסף עטאונה:  כי אני אגיד לך, הדיון הוא כן מאוד משמעותי ורלוונטי

יוסף עטאונה:  והקטע של השאלה שלך שזה צפון, דרום, בגלל המלחמה, אני אומר לך לא

יעקב אשר: יופי

יעקב אשר:  עכשיו אני מה שאני זוכר מהישיבה הקודמת שאחד הטיעונים היו שיש בעיה בנושא של איסוף חומרים ודברים כאלה, שחלקם נעשים על ידי מטוסים או דברים מן הסוג הזה

לילך שלום: נכון, זה לגמרי

לילך שלום:  ואני אסביר

יעקב אשר: שכרגע באזורי הלחימה היותר עצימים, נקרא לזה כך, צה"ל באופן טבעי לא מאפשר כרגע טיסות אזרחיות מהסוג הזה, למרות שהן חשובות

יעקב אשר:  אז לכן זה מה שאני זכרתי, ידידי יוסף

יעקב אשר:  ולכן אתם עשיתם את ההפרדה הזאת שהטיעון השני שלכם היה אז בזמנו ולכן אני רוצה לדעת מה השתנה עכשיו או לא השתנה, שהטיעון השני היה חוסר בכוח אדם שנמצא במילואים וכו'

לילך שלום: נכון

יעקב אשר: עכשיו, חוסר בכוח אדם במילואים וכו' הוא לא משנה דרום, צפון או מרכז

יעקב אשר:  יכול להיות אנשים מהמרכז שנמצאים במילואים

יעקב אשר:  הנושא של הטיסות כן יכול להיות

יעקב אשר:  ולכן אני הייתי רוצה לדעת מה הנימוקים עכשיו ומה אתם מחדדים בבקשה שלכם עכשיו

יעקב אשר:  אבל דבר אחד ברור, שמבחינתי מרכז זה תל אביב זה גם מרכז, גוש דן זה גם מרכז

לילך שלום: אדוני צודק

יעקב אשר: לא יודע איך המחוזות שלכם עובדים, אבל כך צריך להיות

לילך שלום: המחוזות שלנו הם לפי הודעה לחלוקת שטח המדינה למחוזות ונפות ותיאורי גבולותיהם

לילך שלום:  ולכן גם תל אביב צריך לציין אותה, היא לא באמת בתוך מחוז מרכז

לילך שלום:  וגם שם אפשר יהיה לחזור לשגרה

תומר רוזנר: ומה עם חיפה?     

לילך שלום: לא, חיפה אנחנו צריכים לדבר

לילך שלום:  אנחנו צריכים לדבר, חיפה זה מורכב

יעקב אשר: אוקיי, בבקשה

לילך שלום: אז ככה, כמו שאדוני אמר, בצדק, שלושה נימוקים: אחד זה הדרך שבה אנחנו אוספים מידע, באמצעות צילומי אוויר חודשיים

לילך שלום:  מידי חודש מטוסים של ספקים שלנו טסים

לילך שלום:  הדבר הזה לא התאפשר עד עכשיו למעט ממש לאחרונה בחודש האחרון

לילך שלום:  הצלחנו להעלות טיסה במחוז מרכז, גם במקומות שהצבא מאפשר להוציא טיסות יש שיבושי GPS מאוד מאוד קשים ולכן גם בחיפה אנחנו מתקשים להעלות טיסות

לילך שלום:  אנחנו מחפשים פתרונות חדשים

לילך שלום:  אנחנו מבינים שהמצב הזה כנראה לא יהיה, החודש הזה לא יעזור גם לעניין של הטיסות, אבל זה יאפשר לנו להיערך מחדש

לילך שלום:  יש לנו רעיונות, יש לנו כיוונים, אבל עוד אין לנו פתרונות ממש ביד

לילך שלום:  זה לגבי איסוף המידע

לילך שלום:       בפועל מה שאנחנו עושים היום זה נוסעים בתוך היישובים ומחפשים בנייה חדשה

לילך שלום:  זה לא נותן תמונה אמיתית וטובה

לילך שלום:  בנוגע למגויסים מבין הרשות

לילך שלום:  כשאנחנו הגענו לוועדה אני יכולה לומר שבשיא הלחימה, בנובמבר היו לנו 48 מגויסים מתוך 100 עובדים בסך הכול

לילך שלום:  כיום אנחנו עומדים על 33 מגויסים

לילך שלום:  זה מחולק באמת לפי מחוזות

לילך שלום:  אבל זה באמת, זו הבעיה שלנו מה שנקרא

לילך שלום:  לחלק בתוך המחוזות זה הבעיה שלנו

יעקב אשר: אתם יכולים גם לעשות טרייד אין

לילך שלום: אנחנו עושים את זה

לילך שלום:  אבל אנחנו עומדים על 33 מגויסים, זה כשליש

יעקב אשר: שאגב, זה גם צפוי

יעקב אשר:  עוד פעם, הכול לא צפוי פה במדינה

יעקב אשר:  אבל בהמשך לזה, זה גם צפוי טיפה לרדת

לילך שלום: אנחנו מבינים שעד סוף ינואר, תחילת פברואר, זה ישתפר

לילך שלום:  לכן אנחנו מבקשים את החודש

לילך שלום:  לגבי הסיוע המשטרתי, משטרת ישראל עשתה מאמץ מאוד משמעותי לחזור לשגרה

לילך שלום:  אנחנו רואים את זה גם בדרום

לילך שלום:  דווקא בדרום

לילך שלום:  גם באזור מרכז שכבר יש לנו סיוע משטרתי מסוים

יעקב אשר: הסיוע המשטרתי שאת מדברת, על מה את מדברת? בביצוע צווים או בהליכים הראשוניים?     

לילך שלום: גם בשלב ההדבקה של צווים אנחנו צריכים סיוע משטרתי

יעקב אשר: אגב, הדבקה של צווים זה לא קשור למועדים

יעקב אשר:  זאת אומרת, השאלה מה כתוב בצו, כמה זמן יש לך

לילך שלום: אדוני צודק

לילך שלום:  אבל יש לזה משמעות לעניין הביצוע

לילך שלום:  אני לא יכולה לבצע צו לפני שהוא הודבק ואז חולפים או ארבעה ימים או שבעה ימים

יעקב אשר: כן, אבל אני אומר כרגע, הפעילות המשטרתית, בעצם, קודם כול את מציינת אותה לשבח, שהם חזרו לעבודה

לילך שלום: כן, ברוב המקומות

יעקב אשר: בצורה מלאה והעסק עובד וזה חשוב שזה יהיה כך, כי אחרת יתרגלו מה שנקרא למצב הזה מי שצריך להתרגל

יעקב אשר:  אבל אם אנחנו מנתחים כרגע את הפעילויות המשטרתיות, מעבר להדבקה, הסיוע בהדבקה של הצווים ואחר כך הסיוע בהריסה בסוף, לא משנה כמה טווח באמצע – אלה הפעולות המשטרתיות

יעקב אשר:  נכון?     

לילך שלום: נכון

לילך שלום:  אבל זה פעולות משמעותיות לצורך

יעקב אשר: אוקיי

יעקב אשר:  בהם יש עיכוב בחלק השני, לא בחלק הראשון

לילך שלום: יש עיכובים בחלק מההדבקות

יעקב אשר: למה? להדביק אני יכול להדביק היום

יעקב אשר:  רק אני נותן לו במקום 30 ימים יש לו 60 ימים

לילך שלום: לא, 60 יום נספרים, אדוני, מיום הגשת התצהיר למנהל המחוז

לילך שלום:  לא מיום ההדבקה

לילך שלום:  המועד לביצוע נספר ממועד - - -     

יעקב אשר: אבל עכשיו בעקבות, בואי ננתח רגע מה שהיה עד עכשיו

יעקב אשר:  האם בגלל שדחינו את המועדים אז המשטרה גם דחתה את ההדבקות או הסיוע להדבקות? חוץ מאשר בתקופה שהמשטרה הייתה כולה בשטח בדברים אחרים?     

לילך שלום: אני לא חושבת שזה בגלל ההארכה

לילך שלום:  אני חושבת שזה בגלל שהמשטרה באמת לא הייתה ערוכה לעזור לנו והם השתמשו בזמן הזה לאסוף את עצמם מחדש ולהיכנס לפעילות שגרה

יעקב אשר: לא, אני מדבר על החודש האחרון

יעקב אשר:  על השבועיים-שלושה אחרונים

לילך שלום: בשבועיים האחרונים אנחנו רואים התכנסות חזרה שכוללת גם סיוע בהדבקות וגם בהריסות

יעקב אשר: זאת אומרת השטח מרגיש שיש פעולות אכיפה

לילך שלום: מתחיל

יעקב אשר: רק הן דחויות יותר

יעקב אשר:  יש להן ממד זמן יותר רחב

לילך שלום: אז אני רוצה להגיש שזה תלוי במקום

יוסף עטאונה: יש להם צו לחלק את צווי ההריסה, תגיד איפה גם

לילך שלום: סליחה, חבר הכנסת

יוסף עטאונה: את חילקת צווי הריסה

יוסף עטאונה:  לפני שבוע, בכרכור

לילך שלום: נכון

יעקב אשר: מותר להם

יוסף עטאונה: בתל ערד

יעקב אשר: מותר להם

לילך שלום: אז אני אומרת, ממש השבוע זה פעם ראשונה שבאמת חילקנו צווי הריסה

לילך שלום:  כבר אני אומר, לנו יש כ-200 צווי הריסה מוכנים

יעקב אשר: של העבר, שהם לא קשורים לדחייה

לילך שלום: לא, במהלך המלחמה הכנו אותם וחיכינו לראות מתי נוכל לבצע

לילך שלום:  כי לא יכולנו לבצע אותם ולא יכולנו להדביק אותם

לילך שלום:  אז מה שאני אומרת זה שהמשטרה בחלק מהארץ התחילה לחזור לשגרה

לילך שלום:  אז ציינתי את דרום, ציינתי את מרכז

לילך שלום:  זה נכון גם לאיתורים, גם להדבקות וגם לביצוע הריסות

לילך שלום:  כלומר מחוז דרום נתן לנו אישור

יעקב אשר: אבל שוב, ביצוע הריסות הם לפי המועדים החדשים

לילך שלום: נכון

יעקב אשר: הם לא מקדימים מועד

יעקב אשר:  הם לא יכולים לבוא להרוס קודם לפני

לילך שלום: לא, הם לא עושים את זה

לילך שלום:  אבל עכשיו הבעיה שלנו הקשה היא מבחינת המשטרה כן באזור צפון, מחוז צפון

לילך שלום:  רק היום יש ישיבת סטטוס ראשונה איתם לראות איך הם נערכים לחזרה לשגרה

לילך שלום:  מה שהם בפועל עשו הם שלחו לנו איזה שהוא תצהיר שאומר תאריכו את כל הצווים אנחנו לא יכולים לבצע אותם

לילך שלום:  פשוט תלכו לבתי המשפט ותגישו בקשות, כי אין לנו אפשרות כרגע לבצע

יעקב אשר: צווים שהגיע כבר הזמן שלהם

לילך שלום: כן, כי נגמר המועד

לילך שלום:  אדוני, 7 בינואר היה

יעקב אשר: זאת אומרת היום מבחינת המשטרה הצפון הוא יותר בעייתי מהדרום כרגע?     

לילך שלום: בצפון בסוף השבוע האחרון בעצם אזור הלחימה הורחב

לילך שלום:  אם עד עכשיו אנחנו לא יכולנו להגיע לכביש 89 צפונה ורמת הגולן, עכשיו כבר יש הנחיות שלנו מכביש 85 כנראה

לילך שלום:  אזור כרמיאל כבר הפך להיות מסוכן, הר מירון

לילך שלום:  יש בעיה היום באזור הצפון של גם נגישות למקומות

לילך שלום:  גם המשטרה לא ערוכה לסייע לנו לגמרי

לילך שלום:  הם ייערכו בצפון

לילך שלום:  אבל הם צריכים זמן

לילך שלום:       בצד זה, אדוני יושב הראש, יש לי שתי בקשות, שתי הערות חשובות לומר

לילך שלום:  ראשית, אנחנו רואים כן שבכל האזור של גליל תחתון וואדי ערה יש בנייה לא חוקית

לילך שלום:  יש ניצול של המצב

לילך שלום:  גם בדרום יש בנייה לא חוקית שאנחנו איתרנו בזה שפשוט נסענו בתוך המקבצים בשבוע האחרון עשינו את זה

לילך שלום:  אנחנו רואים שיש עבודה, יש לנו מה לעשות

לילך שלום:  ואני מזכירה שכל מה שקשור לאכלוס של בתים לא ביקשנו הארכה

לילך שלום:  זה עד ה-30 בנובמבר היה, זה הסתיים ב-30 בנובמבר

לילך שלום:  מה שתפסנו בתקופה הזאת הצלחנו להוציא צווים

לילך שלום:  מה שלא, זה כבר נצטרך להתמודד בכלים אחרים

לילך שלום:  אבל קיבלנו את עמדת הוועדה שלגבי אכלוס סוגיית האכלוס של בתי מגורים אנחנו לא מבקשים ארכה

יעקב אשר: אומר היועץ המשפטי שלא ביקשתם

לילך שלום: לא, לא ביקשנו

לילך שלום:  כי קיבלנו את עמדת הוועדה בדיון המקורי שהקשתה עלינו גם ככה בנוגע לאכלוס והבנו שלא נבוא לפה לבקשה נוספת לגבי האכלוס

לילך שלום:  אז אנחנו בעצם מאוד מצמצמים את הבקשה

יעקב אשר: אוקיי

יעקב אשר:  לכן עכשיו תאמרי את הבקשה המצומצמת בצורה ברורה שנדע על מה אנחנו מצביעים היום

לילך שלום: אנחנו מבקשים עד ה-7 בפברואר ארכה במחוזות צפון, דרום וחיפה

יעקב אשר: תעצרי שנייה ותסבירי לנו את חיפה, כי אנחנו לא כל כך הבנו

יעקב אשר:  ה-GPS גם ככה משובש לנו

לילך שלום: יש איסור של הצבא לטוס במחוז חיפה

לילך שלום:  אנחנו לא יכולים לטוס שם

לילך שלום:  אנחנו גם לא יכולים להעלות רחפנים

לילך שלום:  יש לנו בעיה במחוז חיפה של משרד הפנים

יעקב אשר: משרד הפנים?     

לילך שלום: של משרד הפנים המחוזי, כי אצלנו זה מחולק אחרת בתוך הרשות

לילך שלום:  שם יש לנו בעיה, כמו שאמרתי, אין אישורי הטסה

לילך שלום:  יש איסור הטסה של הצבא

לילך שלום:  אין לנו אפשרות להעלות גם רחפנים באזור הזה, זה גם איסור של הצבא

יעקב אשר: זאת אומרת מחיפה צפונה

לילך שלום: כן

לילך שלום:  עכשיו, זה מרחב מאוד גדול מרחב חיפה

יעקב אשר: ענק

לילך שלום: אנחנו לא יכולים להיכנס לשם

לילך שלום:  יש מקומות שאנחנו לא יכולים להיכנס עם רכבים

לילך שלום:  כל אזור הכרמל אנחנו לא יכולים להיכנס לאזור הזה עם הרכבים שלנו

לילך שלום:  זה מצריך 300 שוטרים כדי להצטרף

לילך שלום:  אנחנו באמת בקשיים

לילך שלום:  אנחנו פועלים שם בעיקר מרחוק

לילך שלום:  אז אין לנו אמצעים למצוא מה העבירות שיש שם

לילך שלום:  זה הקושי העיקרי שלנו במחוז חיפה ולכן אני מכניסה אותו כן לבקשה

יעקב אשר: זאת אומרת שבעצם אנחנו מחריגים את אזור דרום ואת אזור צפון מחיפה צפונה

יעקב אשר:  כל שאר הארץ חוזר למועדים הרגילים

לילך שלום: נכון

יעקב אשר: וההמלצה שלכם חודש לכאן וחודש לכאן

יעקב אשר:  למרות שאני תכף אעיר על זה משהו

יעקב אשר:  אבל אני רוצה לשמוע קודם כל את המשטרה בעניין הזה

יעקב אשר:  חוות דעתכם

אבי לוי: צוהריים טובים לכולם

אבי לוי:  אני אבי, אני מפקד יחידת יואב, שבעצם אמונה על כל הסיוע לכל הגופים האזרחיים בתחום הבנייה הבלתי חוקית בדרום

תומר רוזנר: בכל הארץ?     

אבי לוי: לא, יחידת יואב היא בדרום

אבי לוי:  אני קראתי את המסמך ואני רוצה להקריא משפט מהמסמך ברשותכם

תומר רוזנר: איזה מסמך?      

אבי לוי: שנכתב, הבקשה להארכת הצו

אבי לוי:  הפנייה של השר

אבי לוי:  בסדר?      

יעקב אשר: כן, כן

אבי לוי: המשטרה אשר בשגרה מסייעת לרשויות עמוסה בגלל המלחמה ואינה יכולה לתת סיוע

אבי לוי:  זה קצת משפט לא מדויק

אבי לוי:  נכון, אנחנו עמוסים, מלחמה, כל מה שאמרתם

אבי לוי:  אבל אנחנו חזרנו לעבודה, לשגרה מלאה

אבי לוי:  עם כל המערכים, נותנים סיוע

אבי לוי:  כבר השבוע התחלנו בפעילויות פיזיות בשטח

אבי לוי:  וכבר ביום רביעי חמישי בדרום יש פעילות אכיפה מבצע מלא עם כל הגורמים

אבי לוי:  זאת אומרת מבחינת המחוז הדרומי אנחנו בעבודה רגילה מלאה עם רמ"י, סיירת, היחידה הארצית של משרד האוצר

אבי לוי:  עם המועצות

אבי לוי:  רגיל

יעקב אשר: כן, רמ"י הייתה להם גם בקשה, אחר כך הם חזרו בהם

יעקב אשר:  כנראה מהסיבה הזאת

אבי לוי: לדעתי כן

יעקב אשר: עכשיו מה דעתך לגבי דרום? אתה יכול לדבר על דרום כרגע

יעקב אשר:  נכון?     

אבי לוי: חזרה לשגרה מלאה

יעקב אשר: מלאה? לא הארכה של חודש?     

אבי לוי: אנחנו מבחינת משטרת ישראל, מלאה, רגיל, רק תנו לנו לעבוד

יעקב אשר: אוקיי, בבקשה

טלי רוזנצווייג חגאי: שלום, אני טלי רוזנצווייג, נציגת הייעוץ המשפטי במשרד לביטחון לאומי

יעקב אשר: כן, מי מייצג את הצפון פה, של המשטרה? מי יכול לתת לנו תמונה? אנחנו רוצים להחליט

יעקב אשר:  הישיבה לא 10 שעות

יעקב אשר:  כן, בואי תגידי

טלי רוזנצווייג חגאי: היועצת המשפטית של המנהלת לתיאום האכיפה של דיני מקרקעין במשרד לביטחון לאומי

טלי רוזנצווייג חגאי:  הנקודה הראשונה היא כפי המופיע בכותרת, צו הארכה מתייחס גם לתכנון ובנייה וגם למקרקעי ציבור, שזה כולל לא רק את הרשות לאכיפה במקרקעין ששמענו, אלא גם את רמ"י ואת הסיירת הירוקה

טלי רוזנצווייג חגאי:  משטרת ישראל חזרה לאכיפה, למעט סייגים מצומצמים לגבי משפחות חטופים, משפחות שכולות

טלי רוזנצווייג חגאי:  חזרה לאכיפה מלאה

יוסף עטאונה: זה לא מדויק

יוסף עטאונה:  בכרכור, דרומית לרהט, איפה שפרחאן גר

אבי לוי: כרכור זה דרומית לרהט? כרכור?     

יוסף עטאונה: כן

תומר רוזנר: לא כרכור

קריאה: לא פרדס חנה

יוסף עטאונה: לא כרכור של פרדס חנה

יוסף עטאונה:  אני מדבר איתך על כרכור, כפר לא מוכר דרומית לרהט, שאנשים נמצאים שם באישור המדינה

יוסף עטאונה:  פרחאן אלקאדי, החטוף שנמצא בעזה – המשפחה שלו מהכפר קיבלו לפני 10 ימים צווי פינוי פולשים משם

אבי לוי: חבר הכנסת היקר, שאנחנו מכירים לא מהיום - - -      

יוסף עטאונה: זה מידע מדויק

יעקב אשר: רגע, בוא נשמע תשובה

אבי לוי: אני אתן לך תשובה

אבי לוי:  אני יכול להבטיח לוועדה וגם לחבר הכנסת המכובד שמכיר אותי לא מהיום

אבי לוי:  אנחנו לא נגיע למשפחות שיש להם חטוף, הרוג, מילואים, כל מה שקשור לצבא

אבי לוי:  לא בתקופה הזאת, באופן ודאי

אבי לוי:  אני עובר על זה אישית

אבי לוי:  אין פה מישהו אחר שמתעסק עם זה

אבי לוי:  זה אני יכול להגיד לך באופן אישי

יוסף עטאונה: וצווי הפינוי שהיו שם?     

טלי רוזנצווייג חגאי: זה בדיוק בסייגים שאני מדברת עליהם

יוסף עטאונה: אבל היו, אני אעביר לך

אבי לוי: אולי הדביקו, כן

אבי לוי:  אבל ביצוע זה לא יבוצע

אבי לוי:  בסדר? מנהלת האכיפה מכירה, הגופים האזרחיים מכירים

אבי לוי:  זה גם הוראת השעה של מפקד המחוז כדי לא, אנחנו מבינים את הרגישות

יעקב אשר: כן, בואי תמשיכי

טלי רוזנצווייג חגאי: הנקודה העיקרית היא שאני התבקשתי לוודא שמשמעות הגמישות במועדים היא הארכה שלהם ולא הקפאת אכיפה

טלי רוזנצווייג חגאי:  כי מה שקרה לגבי התקופה הקובעת לפי הצו הקודם החל על פני שלושה חודשים מה-7 באוקטובר עד ה-7 בינואר זה שבפועל הגופים פירשו את זה אחרת ורמ"י וסיירת פירשו את זה כתקופת הקפאה שאין בה שום, אין בה כל אכיפה

טלי רוזנצווייג חגאי:  לא הדבקות צווים

טלי רוזנצווייג חגאי:  לא הגעה לשטח מבחינת הנראות בשטח במגזר הבדואי

טלי רוזנצווייג חגאי:  ושלא ניקלע עכשיו בעקבות ההארכה להקפאה של אכיפה

טלי רוזנצווייג חגאי:  כי זה לא, האכיפה לא צריכה להיפגע מעבר למה שכבר נפגעה

יעקב אשר: את כל הפעולות שאפשר לבצע בכפוף לדחיות שאנחנו מאשרים או לא מאשרים

רעות בינג: רגע, רגע, זה לא רק עניין של פרשנות

רעות בינג:  זה גם עניין של הוראת החוק שמתייחסת בדיוק למצבים האלה, שבהם בכל זאת מבצעים איזה שהיא אכיפה

רעות בינג:  והיא קובעת מגבלות

רעות בינג:  היא בעצם מחייבת לכל פעולת אכיפה כזאת אישור של גורם מוסמך ורק אם יש דחיפות במתן ההחלטה

רעות בינג:  זה מה שהחוק קובע

טלי רוזנצווייג חגאי: כן, אני מכירה

רעות בינג: לכן זה המצב המשפטי

רעות בינג:  וזה יחול גם על ההארכה לצורך העניין

לילך שלום: אבל רק על רשות האכיפה במקרקעין וגם כמו שאמרנו, רק במחוזות שאנחנו מבקשים

טלי רוזנצווייג חגאי: לפי הכותרת זה גם חל - - -     

לילך שלום: אבל זה לא

לילך שלום:  כי הצו הוא מכוח החוק, זה צו של שר האוצר

קריאה: זו הכותרת של החוק

תומר רוזנר: נכון, זו הכותרת של החוק

תומר רוזנר:  מה נעשה? לא נשנה את הכותרת של החוק

תומר רוזנר:  הבקשה כרגע מתייחסת רק לנושא

יעקב אשר: אנחנו מאשרים את הבקשה, לא את החוק

יעקב אשר:  החוק הוא הכותרת של זה

יעקב אשר:  הבקשה שלהם כרגע מצטמצמת לדרום וצפון כולל חיפה

יעקב אשר:  ולחודש, לא חודשיים

רעות בינג: ורק ליחידת האכיפה

לילך שלום: זה מפנה לסעיף הרלוונטי גם, כי זה סעיף שלנו

טלי רוזנצווייג חגאי: וכאמור, שמעתם את מפקד יחידת יואב, אין מניעה בדרום האכיפה חזרה כאכיפה מלאה, למעט הסייגים למשפחות

יעקב אשר: כן

יעקב אשר:  אבל פה אני מצרף את הסיפור גם כן של איסוף הראיות, שהם חלק מהעניין הזה שגם בדרום יש עדיין בעיה מבחינת טיסות

יעקב אשר:  ולכן אני לא אעשה הפרדה כרגע בין דרום לצפון

יעקב אשר:  אבל אני כן חושב שהפעילות המשטרתית והפעילות שאתם יכולים לעשות בכפוף להנחיית החוק חייבת להיעשות

יעקב אשר:  זה לא ששמים את העטים על השולחן והולכים הביתה

טלי רוזנצווייג חגאי: כן

טלי רוזנצווייג חגאי:  כי יש מלא צווים שממתינים לביצוע

לילך שלום: אם יורשה אני ארצה רק לענות בהקשר של ההקפאה

לילך שלום:  אנחנו לא מבקשים הקפאה של אכיפה, גם לא ביקשנו

לילך שלום:  ביקשנו את ההארכה של המועדים, להיפך, כדי שנוכל לבצע את האכיפה

לילך שלום:  גם היום משטרת יואב מסייעת לנו

לילך שלום:  אבל כמו שאמרתי, יש כרגע למעלה מ-200, אמרתי את זה למנהלת יואב, לא לכם

לילך שלום:  יש למעלה מ-200 צווים רק בדרום כרגע

לילך שלום:  כלומר, זה משהו שגם כולם צריכים את הזמן הזה כדי להתארגן לחזרה לשגרה טובה יותר

יעקב אשר: כן

יעקב אשר:  צבא, מי נמצא איתנו על הקווים? משה, מזמן לא ראינו אותך

יעקב אשר:  אני לא יודע אם זה קשור לפיקוד העורף העניין

יעקב אשר:  משה, אנחנו קודם כול שמחים לראות אותך

יעקב אשר:  ספר לנו ככה לצוות כאן כמה בקשות לממ"דים הצטברו לך בתקופה הזאת

משה שחל: שלום כבוד יושב-הראש קודם כל, בוקר טוב, צוהריים טובים

משה שחל:  עד עכשיו אנחנו מדברים על 1,400 בקשות, מתוכן 1,200 אושרו

יעקב אשר: 1,200 אושרו? יפה מאוד

יעקב אשר:  אני מבין שיש גם התקדמות גדולה במבני ציבור? בעיריית תל אביב ורשויות נוספות

משה שחל: נכון, נכון

משה שחל:  זה מתחיל גם לרוץ בצורה די יפה ואנחנו נפגשים עם רשויות מקומיות ואנחנו מקדמים איתם

יעקב אשר: אוקיי, זה המגרש הביתי שלך

יעקב אשר:  עכשיו אנחנו צריכים את נציג הצבא שיכול רק להגיד לנו או לאושש לנו את העניין של ההגבלה, מגבלות הטיסה שהן לא רק צפון דרום באזור הצפוני והדרומי, אלא לפי מה שנאמר לנו לפי נציגת האוצר שגם באזור חיפה, מחיפה צפונה הדבר מוגבל

יעקב אשר:  האם אתה יודע לאשר את זה או לא לאשר את זה?      

משה שחל: סליחה כבוד יושב-הראש רק באיזה הקשר? אני מנסה להבין את המגבלה

תומר רוזנר: הטענה של משרד האוצר, של המבקשים שלפנינו, אחד הנימוקים לבקשה להאריך את המועדים באזור הצפון, הדרום ובאזור חיפה של אכיפת דיני מקרקעין, לא חשוב

תומר רוזנר:  הם מבקשים, אחת הטענות היא שיש הגבלה מטעם רשויות הצבא על טיסות אזרחיות ורחפנים באזורים האלה

תומר רוזנר:  האם זה נכון?      

יעקב אשר: האם זה התחום שלך? ואם לא, תגיד עכשיו

משה שחל: אני מצטער, - - - לדבר הזה

משה שחל:  אבל אני יכול לברר עכשיו מול גורמי אגף התכנון אולי בצה"ל

משה שחל:  כי זה לא עניין שלנו

תומר רוזנר: אני מבקש, תבקש בבקשה מהנציגה של משרד הביטחון שעובדת מול הוועדה שאנחנו רוצים אותה עכשיו בזום

תומר רוזנר:  הדברים האלה הובהרו לה אתמול עשרות פעמים

תומר רוזנר:  וזה שהיא שלחה את אדוני, שבאמת מסייע לוועדה ועוזר לוועדה הרבה בתחומים שהוא אחראי להם, לשלוח את אדוני לנושא הזה זה באמת קצת מוזר

משה שחל: אני אבדוק את זה עכשיו

תומר רוזנר: אבל רק תבקש מאותה גברת, מה השם שלה?     

לאה קריכלי: סיגל רקנטי

תומר רוזנר: סיגל רקנטי, בבקשה, אנחנו רוצים שתעלה בבקשה בזום לכאן

יעקב אשר: ועכשיו, כי אני צריך לסגור את הישיבה עוד כמה דקות

תומר רוזנר: אי אפשר להתקדם, כן

יוסף עטאונה: אני ארצה להתייחס

יעקב אשר: כן, כן, אני אתן לך

יעקב אשר:  אתה רוצה עכשיו, אתה צריך לצאת?     

יוסף עטאונה: כן

יוסף עטאונה:  אני אתייחס

יוסף עטאונה:  האמת, מתחילת הדברים שאמרתי לך בוא נעשה את זה ברוח טובה, אכן התכוונתי לקיים דיון ענייני ולנסות להגיע גם לתובנות

יוסף עטאונה:  כי כל נושא התכנון ובנייה ולא להגיע למצב הזה שיהרסו ויחלקו צווי הריסה

יוסף עטאונה:  ולצערי בכל השנה האחרונה ובמיוחד בעת המלחמה, לא היה דיון שלא העליתי את הצורך בלתת לאנשים אפשרות לתכנון

יעקב אשר: להסדרה

יוסף עטאונה: להסדרה

יוסף עטאונה:  ומשום מה, בכל מה שבא לוועדה הזו, בוועדות אחרות, כל מה שקשור בתכנון ובנייה הייתה התעלמות מוחלטת מהחברה הערבית הבדואית בנגב

יוסף עטאונה:  ומהדברים שעלו מהדיון עכשיו, ותקשיב טוב כבוד יושב-הראש, אני חושב שהדברים שנאמרו גם על ידי יחידת האכיפה במקרקעין וגם על ידי יחידת יואב, אני יכול להגיד לזה ולתת לזה רק כותרת אחת: הכרזת מלחמה על חברה הערבית הבדואית בנגב בעת מלחמה

יוסף עטאונה:  כי נציגת רשות השמירה על מקרקעין שמדברת שיש לה בנגב כרגע ביד 200 צווי הריסה ומצד אחר יחידת יואב אומרת לך שביום רביעי חמישי הם מוכנים לחזור ולאכוף את הדברים, זו הכרזת מלחמה על הערבים הבדואים בנגב

יוסף עטאונה:       אני חושב שזה מאוד חמור

יוסף עטאונה:  כי בחודשיים האחרונים החברה הזו שילמה מחיר

יוסף עטאונה:  ושמענו בכל הוועדות, בכל המליאה, סמנטיקה ודברים יפים ואמפתיה כלפי האוכלוסייה הזאת

יוסף עטאונה:  ועכשיו עכשיו בעת מלחמה מכינים 200 צווי הריסה ושיואב חזרה לתפקד ולהרוס

יוסף עטאונה:  איפה המחשבה לתכנן? זה אבסורד שרק חושבים איך להרוס

יוסף עטאונה:       אמרתי את זה אלף פעמים: לאנשים אין תחביב לבנות ללא היתר

יוסף עטאונה:  תנו להם את האפשרות

יוסף עטאונה:  אתה יודע כמה דיברנו על הנושא הזה, שאני מוכן ללכת לכל שר, לכל ועדה, לכל מנהל תכנון, למצוא פתרונות כדי לא להגיע למצב הזה

יוסף עטאונה:  ובאים מכריזים בהצעת הארכת המועד הזאת על המלחמה

יוסף עטאונה:  אנחנו על זה לא נשתוק

יוסף עטאונה:  בשום פנים ואופן

יוסף עטאונה:       זו הכרזת מלחמה, ואנחנו נתנגד לזה בכל הדרכים החוקיות שיש לנו

יוסף עטאונה:  אבל בזמן מלחמה שאוכלוסייה כזאת משלמת מחיר – מחיר כבד מאוד, אנשים נהרגו – ובאים לוועדה ואת רוצה הארכה ואומרת יש לך 200 צווי הריסה? והמשטרה כבר מוכנה ליום רביעי חמישי? זו הכרזת מלחמה

יוסף עטאונה:  להכרזת המלחמה הזו אנחנו נתנגד

יעקב אשר: תודה רבה

יעקב אשר:  כמו שאתה אמרת, אתה מעלה את הנושא הזה בכל מקום

יעקב אשר:  את הנושא העיקרי מבחינתך, הבסיסי, של כל הדברים שקורים מעבר לזה זה תוצאה

יעקב אשר:  הנושא של הסדרה היא הבעיה שמלווה אותנו בכל הדיונים

יוסף עטאונה: אבל אף אחד לא מוכן להשקיע בזה

יוסף עטאונה:  לא מתייחס לזה

יעקב אשר: אבל לא יכול להיות

יעקב אשר:  מנסה לדבר - - -     

יוסף עטאונה: אבל לא יכול להיות מצד אחד מתעלמים מנושא ההסדרה ולעשות אותה דבר חוקי

יוסף עטאונה:  ומצד אחר לתת לגופי האכיפה לעשות משהו

יעקב אשר: אוקיי, אני לא אגיב

יעקב אשר:  תודה רבה

יעקב אשר:  תודה רבה

יעקב אשר:       בבקשה, ביקשת רשות דיבור

יוסף עטאונה: לא, אדוני, כבוד יושב-הראש, מילים יפות נגמרו

יוסף עטאונה:  מילים יפות נגמרו

יוסף עטאונה:  אחרי ההודעה שלהם על 200 צווי הריסה שרוצים לאכוף אותה פה מיידי, נגמרו המילים

יוסף עטאונה:  תאמין לי, לא רוצה לשמוע

יעקב אשר: אתה צודק ואני שותק, גם לי נגמרו המילים

יוסף עטאונה: נגמר לי, אני לא רוצה לשמוע מילים

יעקב אשר: מאה אחוז

יעקב אשר:  כן?     

דוד לוי: אני נציג השר לביטחון לאומי, דוד בבלי

דוד לוי:  קודם כל שאלתם לגבי עמדת המשטרה באופן כללי, לא רק לגבי דרום

דוד לוי:  אז זה גם בצפון מבחינת המשטרה אין מניעה

דוד לוי:  זאת אומרת לשתף פעולה, גם במחוז צפון ובכלל, שאלתי עכשיו את לשכת המפכ"ל

דוד לוי:      באופן כללי אני כן רוצה להגיד את עמדת השר, שמתחבר למה שאמרה פה טלי

דוד לוי:  לעשות צעדים מעוד משמעותיים בשנה הזו, למימוש של שלטון החוק

דוד לוי:  ואין סיבה שזה ייעצר

דוד לוי:  כמובן שיש הגבלות שלא תלויות בנו בעקבות המלחמה

דוד לוי:  אבל צעדים שכן ניתן לעשות צריך לעשות

דוד לוי:  וככל שניתנה פרשנות שכלל הפעולות - - -     

יוסף עטאונה: תעסקו בלאסוף את הנשק הלא חוקי

יוסף עטאונה:  תתעסקו בלאסוף נשק לא חוקי, לא בצווי אכיפה

דוד לוי: חבר הכנסת, בחוק הנשק לא ראיתי אותך בדיון אחד

יוסף עטאונה: לא, לא, הצבענו בכל מה - - -     

דוד לוי: חוק הנשק שהעברנו לא היית בדיון אחד

יעקב אשר: סליחה, אני מבקש, אני מבקש לא להתווכח עם חבר הכנסת

יעקב אשר:  ואני מבקש מחבר הכנסת לא להפריע

דוד לוי: בסדר

דוד לוי:  אני רק אומר, ככל שניתנה פרשנות לא נכונה שכלל הפעולות נעצרות, אז כמובן אנחנו - - -     

יוסף עטאונה: 244 נרצחים

יעקב אשר: יוסף, בוא

יוסף עטאונה: 244 נרצחים והוא מדבר על הריסת בתים

יוסף עטאונה:  אין בושה

דוד לוי: אז אני אומר, ככל שקיבלו פרשנות שגויה לנושא אנחנו כמובן רוצים שכל צעד שאפשר לעשות אותו במגבלות של הצו להמשיך לעשות אותו

תומר רוזנר: פרשנות שגויה לדעתך

דוד לוי: לא, לא, אמרתי ככל שניתנה פרשנות שגויה

תומר רוזנר: אה, ככל

דוד לוי: ככל שניתנה

דוד לוי:  עמדת המשטרה ברורה

דוד לוי:  זה לא נימוק רלוונטי

דוד לוי:  כפי שאמרו מחוז צפון, גם מחוז דרום

דוד לוי:  מבחינתם הם לא גורם מעכב

יעקב אשר: אם אני מבין נכון, אני רוצה רגע לסכם את הדברים

יעקב אשר:  אנחנו קודם כל, צמצמתם את הבקשה

לילך שלום: אם יורשה לי, יושב הראש, רק לומר שהצמצום נעשה בעקבות שיח גם עם הייעוץ המשפטי של הוועדה

יעקב אשר: בוודאי, אמרתי את זה

יעקב אשר:  הזכרתי את זה בתחילה

יעקב אשר:  אני חושב שזה נכון

יעקב אשר:  למרות שלא יודע, יכול להיות שבצפון, אני מתחיל להרגיש שגם יהיה הבדל בזמן הזה גם בין צפון לדרום, יכול להיות, בעניין

יעקב אשר:  אבל אני לא הייתי רוצה לגעת בזה עכשיו

יעקב אשר:  ולכן אנחנו נשמע רגע את עמדת פיקוד העורף

יעקב אשר:  אמרה לנו הנציגה

יעקב אשר:  אני רק רוצה לומר לנציגת הקשר עם הוועדה

יעקב אשר:  לא יכול להיות שגוף כמו הצבא, משרד הביטחון, לא ידע להתאים את האנשים הנכונים לאותו דיון

יעקב אשר:  משה הוא אחד הטובים שנמצאים באמת בפיקוד העורף

יעקב אשר:  אבל הוא טוב לתחום שלו, אנחנו מאוד נהנים ממנו בעבודה והוא עוזר לעם ישראל הרבה ועוזר לנו לעזור לעם ישראל

יעקב אשר:  אבל בתחום הזה היה צריך להיות מישהו פונקציונר

יעקב אשר:  אבל אני מבין, משה, שנמסרה לך תשובה

יעקב אשר:  אתה רוצה לומר אותה?     

משה שחל: אני עדיין בקשר מול הנציגה

משה שחל:  אני צריך עוד כמה דקות

משה שחל:  אני מנסה לתפוס את נציגת שר הביטחון מהמועצה הארצית, אולי היא תוכל רגע לסייע במהירות

משה שחל:  אני מתנצל, אני ממש מתנצל בשם המערכת

יעקב אשר: טוב, אוקיי

יעקב אשר:  תודה

יעקב אשר:  נתראה בישיבות האחרות שאתה כן צריך להיות

יעקב אשר:  נמנע ממך את המבוכה הזאת

יעקב אשר:  אבל אני אומר, גופים כאלה, כמו משרדי ממשלה, כמו צבא, לא יכול להיות שזה מתנהל ככה

יעקב אשר:  לא יכול להיות שזה מתנהל ככה מול ועדה

יעקב אשר:  אנחנו צריכים לקבל החלטות שיש להם דברים מרחיקי לכת מאחוריהם

יעקב אשר:  אנחנו לא רוצים להפסיק, לעשות אווירה של הפסקה בגלל מלחמה ואיש הישר בעיניו יעשה

יעקב אשר:  אני סומך עלייך לצורך העניין הזה

יעקב אשר:  לוקח את הריזיקה המקצועית

יעקב אשר:  יש לי ביטוח, נכון? לוקח את הריזיקה המקצועית ואני גם בהיגיון שלי בא ואומר שקו הגבול היום בין חיפה צפונה הוא, אנחנו יודעים מה יש

יעקב אשר:  לכן בתקופה הזאת אני לא הייתי נכנס לזה

יעקב אשר:  וזה תחת מחאה גדולה מאוד על כך שמשרד הביטחון לא יודע לתת לנו את הנתונים האלה בזמן אמת של ועדה

יעקב אשר:       אני ממליץ להקריא את הצו לפי התיקונים החדשים ואנחנו נצביע על זה עכשיו

יעקב אשר:  נציג משרד לביטחון לאומי, לא ביקשת שלא לאשר את הצו, אלא רק ביקשת לתת את האינפוטים שלך בעניין שהעבודה ממשיכה ככל שזה תלוי בתקופות החדשות

דוד לוי: מה שמאפשר, בדיוק

יעקב אשר: עם זה אני מסכים, מאה אחוז

לילך שלום: לא צריך את ה-"מס' 2", כי הקודם הצו של רמ"י היה

לילך שלום:  אז הוא למעשה 1

יעקב אשר: אוקיי

יעקב אשר:  אם כן, אני מעלה להצבעה את הצעת צו הארכת תקופות ודחיית מועדים (הוראת שעה – חרבות ברזל)(תכנון ובנייה ומקרקעי ציבור)(הארכת התקופה הקובעת), התשפ"ד-2024

יעקב אשר:  מי בעד, ירים את ידו

יעקב אשר:  מי נגד? אחד נגד

יעקב אשר: הצו אושר

יעקב אשר: הצו אושר

יעקב אשר:  תודה רבה לכם